Automobilio identifikacinis kodas

Automobilio identifikacinis kodas (dažnai VIN kodas, ) – unikalus septyniolikos simbolių rinkinys, apibūdinantis konkretų automobilį.

Kodą automobiliui priskiria jo gamintojas, o jame užkoduota informacija reiškia markę, modelį, modelio metus, variklio tipą ir kitus svarbius dalykus.

VIN kodas naudojamas visoms transporto priemonėms (keleiviniams, komerciniams automobiliams, sunkvežimiams, autobusams, mopedams) žymėti. Pirmieji žingsniai standartizavimo link žengti JAV, kai 1954 m. tenykštė vyriausybė kreipėsi į automobilių gamintojus su prašymu sukurti automobilių žymėjimo ir identifikavimo formatą. Automobilių žymėjimo VIN kodais sistema sudaryta remiantis ISO 3779-1983 standartu ir naudojama nuo devintojo praeito amžiaus dešimtmečio (1982 m.). VIN standartą taiko dauguma šalių ir visi didieji automobilių gamintojai. VIN kodas apibūdina bet kurį unikalų automobilį, pagamintą per pastaruosius 30 metų. Gamintojai patys atsakingi už VIN numeravimą.

Unikalūs kodai suteikia unikalią galimybę - jie leidžia sekti bet kurio automobilio istoriją, įskaitant tokius nemalonius, tačiau svarbius faktus kaip avarijos ar vagystės. Tai reiškia, kad automobilių istorijos ataskaitos padeda priimti teisingus sprendimus renkantis naudotą automobilį.

Automobilio identifikavimo numerio vieta
Pati populiariausia šio numerio vieta – ant panelės vairuotojo pusėje. Prie pat krašto su stiklo. Dažnu atveju, kai stiklo apačioje yra keli centimetrai juodo krašto, šiam numeriui būna paliktas atskiras „langelis“ jame. VIN numeris būna iškaltas metalinėje plokštelėje, kuri pritvirtiniama prie panelės

Sandara
Kiekvieną VIN numerį sudaro trys dalys:
Pirmoji dalis (WMI), kurią sudaro trys simboliai, nurodo gamintoją (asmenį, kompaniją ar korporaciją);
Antroji dalis (VDS), kurią sudaro šeši simboliai, apibūdina bendrus automobilio bruožus;
Trečioji dalis (VIS), kurią sudaro aštuoni simboliai, nurodo tik tam automobiliui būdingus bruožus. Keturi paskutinieji simboliai būtinai turi būti skaitmenys.

Šalių ir regionų kodai

Sudarant VIN numerį leidžiama naudoti arabiškus skaitmenis ir lotyniškas didžiąsias raides: 1, 2, 3, 4, 5, 6, 7, 8, 9, 0, A, B, C, D, E, F, G, H, J, K, L, M, N, P, R, S, T, U, V, W, X, Y, Z. Negalima naudoti tik raidžių I, O, Q dėl panašumo į skaičius 1 ir 0.

Visas VIN kodas nuo pat pirmojo iki paskutinio numerio turi savo reikšmę. Pirmosios kodo raidės nurodo šalį kurioje buvo pagaminta transporto priemonė. Devintasis numeris yra pats įdomiausias, nes jis nepasako absoliučiai nieko apie patį automobilį. Jis sugalvotas patikrinimui ar pats VIN numeris nėra padirbtas. Dešimtasis su vienuoliktuoju skaičiais apibūdinami gamybos metai ir tiksli gamykla, kurioje gamintas automobilis. Dešimtajame leistinos raidės nuo A iki Y ir skaičiai nuo 1 iki 9..

Koduotės pagal gamybos metus

Taip pat gali būti naudojami įvairūs skirtukai (simboliai, ženklai), skiriantys atskiras VIN numerio dalis. Skirtukus pasirenka pats gamintojas, jie tiesiog negali būti identiški arba priminti jau naudojamų simbolių. Taip pat svarbu žinoti, kad dokumentuose VIN numeris rašomas be jokių skirtukų ir tarpų, vienoje eilutėje.

Taip pat skaitykite 
 Transporto priemonės numerio ženklas

Šaltiniai 

Automobiliai